**VZOREC POGODBE**

Javna agencija Republike Slovenije za trženje in promocijo turizma, Dimičeva ulica 13, 1000 Ljubljana, ki jo zastopa direktorica, Maja Pak, matična številka: 5918197000, davčna številka: SI 32038828, (v nadaljevanju »STO«)

in

Firma, sedež, MŠ, DŠ, zakoniti zastopnik (v nadaljevanju »tržnik«)

sklepata

**PODLICENČNO POGODBO**

ZA TRŽENJE IZDELKOV Z BLAGOVNO IN STORITVENO ZNAMKO »**I FEEL** S**LOVE**NIA«

1. člen

Pogodbeni stranki uvodoma ugotavljata, da je Republika Slovenija, Urad Vlade RS za komuniciranje, Gregorčičeva ulica 25, 1000 Ljubljana, (v nadaljevanju UKOM) skrbnik blagovne in storitvene znamke »**I FEEL** S**LOVE**NIA«. Z Licenčno pogodbo št. 43/2019, je STO odstopil neizključno pravico do izkoriščanja blagovne in storitvene znamke **I FEEL** S**LOVE**NIA, ki je registirirana pri Uradu RS za intelektualno lastnino pod registrsko št. 201770217. S sklenitvijo licenčne pogodbe je STO upravičen tudi do podelitve podlicence za izkoriščanje navedene blagovne in storitvene znamke za obdobje veljavnosti licenčne pogodbe.

1. člen

Tržnik pridobiva podlicenco za trženje izdelkov z blagovno in storitveno znamko **I FEEL** S**LOVE**NIA na podlagi Javnega poziva, ki je bil objavljen na \_\_\_\_\_\_\_\_\_\_\_\_\_, dne 19.6.2019 in sicer le za trženje izdelkov, ki sodijo v kategorijo 1 – splošni promocijski izdelki in kategorijo 2 – navijaški rekviziti in so navedeni v prilogi te pogodbe.

Tip in število prodajnih mest je priloga podlicenčne pogodbe.

1. člen

Blagovno in storitveno znamko **I FEEL** S**LOVE**NIA (v nadaljevanju »znamka«) je dopustno za namen trženja uporabljati le pod pogoji, ki jih določa ta pogodba.

1. člen

Pridobitev podlicence zajema izdelavo prodajnih izdelkov, distribucijo in prodajo izdelkov. Tržnik je upravičen prodajati izdelke tudi preko spletne trgovine.

1. člen

Tržnik mora zagotavljati zadostno kakovost proizvodov ter storiti vse za učinkovito prodajo proizvodov. Pri tem je zavezan k pravilni rabi znamke **I FEEL** S**LOVE**NIA, skladno s priročnikom znamke.

Tržnik mora zagotoviti, da bodo izdelki v čim večji meri oblikovani in/ali izdelani v Sloveniji.

Izdelki na prodajnih mestih morajo biti skladni s predloženo ponudbo.

1. člen

Končen nabor izdelkov za prodajo mora predhodno potrditi STO. Usklajen in potrjen nabor izdelkov za prodajo, ki ga mora tržnik zagotavljati celoten čas veljavnosti te pogodbe, je priloga te pogodbe. Spremembe tega nabora izdelkov v prodaji so možne le s soglasjem STO, taka sprememba pa ne predstavlja spremembe pogodbe.

Izdelki se lahko prodajajo le na primerno označenih in navzven razpoznavnih prodajnih mestih, kot so prikazana v ponudbi. Seznam prodajnih mest je priloga te pogodbe in se lahko spreminja le s soglasjem STO, taka sprememba pa ne predstavlja spremembe pogodbe.

1. člen

Tržnik je dolžan voditi sprotno, popolno in verodostojno evidenco o količini in vrsti ter maloprodajni ceni proizvedenih in prodanih proizvodov, ki izhajajo iz predmeta te pogodbe.

Tržnik je STO dolžan omogočiti nadzor nad poslovanjem, ki se nanaša na izpolnjevanje te pogodbe, kot npr. pregled prodajnih mest, vpogled v poslovno dokumentacijo, nadzor nad pravilno rabo znamke ipd.

1. člen

Tržnik mora v roku 5 dni po koncu vsakega koledarskega polletja veljavnosti pričujoče pogodbe (prvo polletje 1.1 do 30.6., drugo polletje 1.7. do 31.12.), STO pisno obvestiti o prodanih izdelkih v preteklem polletju. Obvestilo mora vsebovati podatke o proizvajalcu izdelkov ter prodajalcu, količinah (skupno št. prodanih kosov posameznega izdelka v polletju), maloprodajnih cenah in prihodkih od prodaje, ločeno po posameznem proizvodu in prodajnem mestu.

Tržnik mora pred koncem vsakega koledarskega leta pisno obvestiti STO o morebitnih težavah pri prodaji, o povpraševanju po izdelkih, ki jih je zaznal na trgu in jih nima v naboru izdelkov, o najbolje in najslabše prodajanih izdelkih in zaznanih trendih pri prodaji na trgu (vsebinsko poročilo oz. mnenje tržnika o poteku in stanju prodaje izdelkov) ter prodajnih mestih (pri čemer mora biti jasno navedeno, katera so nova prodajna mesta).

1. člen

Pogodbeni stranki sta sporazumni, da posamezno obračunsko obdobje znaša 6 koledarskih mesecev veljavnosti Licenčne pogodbe in sicer od 01.01. do 30.06. ter od 01.07. do 31.12. v posameznem letu veljavnosti pogodbe.

Pogodbeni stranki se dogovorita, da bosta opravili obračun licenčnine za posamezno obračunsko obdobje najpozneje v 10 dneh v mesecu po zaključku posameznega obračunskega obdobja.

Obračun licenčnine pripravi skrbnik pogodbe s strani STO na podlagi podatkov iz obvestila o prodanih izdelkih v preteklem polletju iz prejšnjega člena te pogodbe.

1. člen

Pogodbeni stranki se dogovorita, da mora tržnik licenčnino v naravi poravnati najpozneje v 10 dneh po vsakem opravljenem obračunu licenčnine, v skladu z določili te pogodbe.

Tržnik se zavezuje, da bo licenčnino za posamezno obdobje brezplačno dostavil na sedež STO pred potekom roka iz prejšnjega odstavka.

Tržnik se zaveže v zameno za pridobitev podlicence STO zagotavljati licenčnino v višini \_\_\_\_\_\_\_\_%, glede na število posameznih prodanih izdelkov (skupno število posameznih prodanih izdelkov na prodajnih mestih in v spletni trgovini), v naravi in v obliki prodajnih izdelkov. Licenčnina v naravi je sorazmerna številu posameznih prodanih izdelkov.

Za  ta namen tržnik izda elektronski račun v višini \_\_\_\_\_\_\_\_%, glede na število posameznih prodanih izdelkov, STO pa tržniku v istem znesku izda račun za licenčnino, ki se med seboj pobotata.

1. člen

Pogodbeni stranki soglašata, da lahko vsaka izmed pogodbenih strank odpove pogodbeno razmerje z odpovednim rokom 6 mesecev. Rok iz tega odstavka začne teči od prejema pisne odpovedi pogodbe s strani nasprotne stranke.

1. člen

STO lahko v primeru, ko tržnik krši določila te pogodbe, brez odpovednega roka odstopi od te pogodbe in zahteva povračilo vse, zaradi kršitve pogodbe, nastale škode.

STO lahko odstopi od pogodbe tudi, če je zoper tržnika začet postopek zaradi insolventnosti.

1. člen

Pogodbeni stranki se sporazumeta, da ta pogodba avtomatično preneha veljati z dnem morebitnega poteka varstva blagovne in storitvene znamke ali na podlagi sporazumnega dogovora med obema strankama.

1. člen

Podlicenčna pogodba ugasne tudi s prenehanjem veljavnosti Licenčne pogodbe št. 43/2019, sklenjene med STO in UKOM, sicer:

* brez odpovednega roka v primeru odstopa pogodbi zveste stranke od pogodbe, skladno z določbo 14. člena Licenčne pogodbe št. 43/2019,
* v treh mesecih od izteka odpovednega roka v primeru odpovedi pogodbe na podlagi 13. člena Licenčne pogodbe št. 43/2019,
* v treh mesecih od prenehanja veljavnosti pogodbe na podlagi sporazumnega dogovora iz 12. člena Licenčne pogodbe št. 43/2019.

1. člen

Pogodbeni stranki se dogovorita, da bosta pri izvrševanju pogodbenega razmerja ravnali kot dobra gospodarja, da bosta izvajali vse potrebne ukrepe za dosego namena pogodbe, ter da se bosta vzdržali ravnanj, s katerimi bi nasprotni stranki povzročili škodo.

1. člen

Pogodbeni stranki soglašata, da se bosta medsebojno obveščali o vseh zadevah, ki so pomembne za izvrševanje tega pogodbenega razmerja. Stranka, ki bi opustila to svojo dolžnost, je drugi pogodbeni stranki odgovorna za povračilo kakršnekoli škode, ki bi drugi stranki nastala kot posledica opustitve dolžnosti obveščanja.

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji javnega sektorja povzročena škoda ali je omogočena pridobitev nedovoljene koristi predstavniku organa, posredniku ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. člen

Skrbnik pogodbe na strani tržnika je \_\_\_\_\_\_\_\_\_\_\_\_\_\_\_\_\_\_\_\_, na strani STO pa Livija Kovač Kostantinovič.

1. člen

Pogodbeni stranki se dogovorita, da bosta morebitne spore iz te pogodbe reševala sporazumno, v nasprotnem primeru pa je za reševanje sporov pristojno stvarno pristojno sodišče v Ljubljani.

1. člen

V primeru, da med veljavnostjo te pogodbe nastanejo spremembe v statusu katere od pogodbenih strank, se vse obveznosti iz te pogodbe, ki se nanašajo na to pogodbeno stranko, prenesejo na njene pravne naslednike.

1. člen

Vsaka stranka lahko predlaga spremembe in dopolnitve te pogodbe in njenih prilog, ki so veljavne le, če so sklenjene v pisni obliki kot aneks k tej pogodbi.

1. člen

Pogodba začne veljati z dnem podpisa zadnje od pogodbenih strank in se uporablja za obdobje 5 let do \_\_\_\_\_\_\_\_\_\_.

1. člen

Pogodba je sklenjena v treh enakih izvodih, od katerih prejme STO dva, tržnik pa en izvod.

**TRŽNIK STO**

mag. Maja Pak

direktorica

V ……………….., dne ………….. V Ljubljani, dne ………………………..

Priloga:

* Nabor izdelkov
* Tip in število prodajnih mest